ПРОТОКОЛ № 19

от заседание на Комисия по анализ и отчитане степента на 
натовареност на органите на съдебната власт 
към Висшия съдебен съвет

7 юни 2016 г.
/вторник-15,00 часа/

	Днес, 7 юни 2016 г. /вторник/ от 15,00 часа се проведе заседание на Комисия по анализ и отчитане степента на натовареност на органите на съдебната власт /Комисия по натовареност/ към ВСС, в състав: 

				ПРЕДСЕДАТЕЛ:  КАЛИН КАЛПАКЧИЕВ
			ЗАМ.   ПРЕДСЕДАТЕЛ: ЕЛКА АТАНАСОВА - отсъства

					ЧЛЕНОВЕ:ГАЛИНА КАРАГЬОЗОВА
						         КАМЕН ИВАНОВ
						         МАРИЯ КУЗМАНОВА - отсъства
						         МИЛКА ИТОВА - отсъства
						         РУМЕН БОЕВ - отсъства
						         РУМЕН ГЕОРГИЕВ - отсъства
						         ЮЛИАНА КОЛЕВА
						         СОНЯ НАЙДЕНОВА

	Присъстват от администрацията а ВСС експертни сътрудници към комисията: 
	Красимира Василева - началник о-л „ЮОДКВСС”, Румен Митев – началник отдел „САОД”  Галина Хаджиева и Емилия Петкова – експерти в отдел „САОД”, д-я ИТСС”.

	ПО ДНЕВНИЯ РЕД:

	1. ОТНОСНО: Писмо изх. № 207/18.05.2016 г. председателя на Окръжен съд гр. Благоевград с приложена докладна записка от системния администратор на съда /вх. № 11-04-223/25.05.2016 г./

	КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ: 

	1.1. Приема за сведение писмо изх. № 207/18.05.2016 г. председателя на Окръжен съд гр. Благоевград с приложена докладна записка от системния администратор на съда /вх. № 11-04-223/25.05.2016 г./
	1.2.  Във връзка с промяна на статистическите кодове при изготвяне на статистическите отчети за първото шестмесечие на 2016 г. да се ползват  досегашните отчетни форми. Районните, окръжните, и военните съдилища, както и Специализирания наказателен съд да не попълват следните справки:
	- За районните съдилища – Приложение № 2 (граждански дела) и Приложение № 2 (наказателни дела);
	- За окръжните съдилища-Приложение № 2 (граждански и търговски дела-І-ва инстанция и Приложение № 2 (наказателни дела-І-ва инстанция);
	- За военните съдилища – Приложение № 2 (наказателни дела).
	- За Специализирания наказателен съд - Приложение № 2 (наказателни дела-І-ва инстанция);
	1.3. Указва на председателите на съдилищата да предприемат действия за привеждане на делата в съответствие с новите статистически кодове, с оглед това в края на календарната 2016 г. статистическите отчети за дейността на съда да бъдат изготвени по новите статистически кодове.
	1.4. Да се разделят по материи ( граждански,търговски и наказателни) всички постъпили становища от съдилищата във връзка с Правила за оценка на натовареността на съдиите и да се предоставят на фокус-групите по граждански и търговски, и наказателни дела, определени с решение на комисията по Протокол № 14/08.04.2015 г., т.5, с оглед съобразяването им при евентуални промени.
	1.5. Да се организират срещи по апелативни райони с разпределящи съдии от всички апелативни, окръжни и районни съдилища във връзка с обсъждане на новите статистически кодове и прилагането на Правилата оценка на натовареността на съдиите, с оглед отстраняване на възникнали непълноти и въпроси.
	1.6. Датите за срещите да бъдат определени след съгласуване с участниците във фокус-групите.
	1.7. Решението на комисията да се изпрати на всички съдилища и на разработчиците на деловодни системи в съдилищата, за сведение.

2. ОТНОСНО: Обсъждане на действия, които да бъдат предприети от комисията във връзка с финансиране на действия по наблюдение на приетите правила и методики за измерване на натовареността на съдиите, прокурорите и следователите.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ: 

	 2.1. Да бъде извършена проверка относно реализацията на проект „Компетентни и мотивирани магистрати и съдебни служители – единна система за оценка на натовареността на магистрати и съдебни служители”, разработен по оперативна програма „Административен капацитет”, съфинансиран от Европейския съюз чрез Европейския социален фонд, Договор изх.№ 451061032/28.04.2009 г.
	2.2. Отлага разглеждането на точката за следващо заседание на комисията, след приключване на проверката по т. 2.1.

3. ОТНОСНО: Обсъждане на възможността за кандидатстване с проектно предложение относно изпълнение на мерките по Стратегическа цел 3, Специфична цел 2 "Регулиране на натовареността на магистратите и на структурите на съдебната власт".

КОМИСИЯ ПО АНАЛИЗ И ОТЧИТАНЕ СТЕПЕНТА НА

НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ: 

	3.1. Да бъде извършена проверка относно реализацията на проект „Компетентни и мотивирани магистрати и съдебни служители – единна система за оценка на натовареността на магистрати и съдебни служители”, разработен по оперативна програма „Административен капацитет”, съфинансиран от Европейския съюз чрез Европейския социален фонд, Договор изх.№ 451061032/28.04.2009 г.
	3.2. Отлага разглеждането на точката за следващо заседание на комисията, след приключване на проверката по т. 3.1.

4. ОТНОСНО: Извлечение от протокол № 21/30.05.2016 г. от заседание на Комисията по предложенията и атестирането на ВСС относно становище от председателя на Окръжен съд гр. Перник и молба от Ели Димитрова Атанасова-младши съдия в Окръжен съд гр. Пловдив, за становище.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ: 

 4.1.  Приема за сведение извлечение от протокол № 21/30.05.2016 г. от заседание на Комисията по предложенията и атестирането на ВСС относно становище от председателя на Окръжен съд гр. Перник и молба от Ели Димитрова Атанасова-младши съдия в Окръжен съд гр. Пловдив.
	4.2.  Процедурите по чл. 194 ЗСВ са неприложими за младшите съдии, тъй като същите биха противоречали на направеното при обявяване на конкурсите за „младши съдии” планиране.
	4.3.  Изпраща решението на комисията на КПА, за сведение.

5. ОТНОСНО: Извлечение от протокол №15/12.04.2016 г. от заседание на Комисията по предложенията и атестирането на ВСС относно молби за преназначаване на магистрати по реда на чл. 194 от ЗСВ в районните съдилища.

	КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ: 

	5.1. Приема за сведение извлечение от протокол №15/12.04.2016 г. от заседание на Комисията по предложенията и атестирането на ВСС относно молби за преназначаване на магистрати по реда на чл. 194 от ЗСВ в районните съдилища.
	5.2. Възлага на членовете на КАОСНОСВ - г-жа Соня Найденова и г-н Камен Иванов да изготвят допълнение към приетия с решение на комисията по протокол №  13/ 29.03.2016 г., т. 7, Доклад относно възможността за приложение разпоредбата на чл. 194 от ЗСВ в районните съдилища.

	6. ОТНОСНО: Извлечение от протокол № 21/30.05.2016 г. от заседание на Комисията по предложенията и атестирането на ВСС относно обсъждане на възможността за оптимизиране на щатната численост на длъжността „съдия”  в окръжните съдилища чрез преразглеждане на свободните длъжности.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ: 

	6.1. Приема за сведение извлечение от протокол № 21/30.05.2016 г. от заседание на Комисията по предложенията и атестирането на ВСС относно обсъждане на възможността за оптимизиране на щатната численост на длъжността „съдия”  в окръжните съдилища чрез преразглеждане на свободните длъжности.
 6.2. Комисията ще изрази становище след приемане на Анализа на натовареността на съдилищата за календарната 2015 г.
	6.3. Изпраща решението на комисията на КПА, за сведение.

						ПРЕДСЕДАТЕЛ НА 
							  КАОСНОСВ:       /П/

								          КАЛИН КАЛПАКЧИЕВ